Goriško društvo za osteoporozo Nova Gorica

Predavanje - počitek in spanje
2026-04-08 00:00 (Europe/Paris)
Počitek in spanje
»Počitek je kot mežik za oko«. Ne rabimo ga veliko, potrebujemo pa ga konstantno.
V sredo, 8. 04. 2026, ob 17. 30h, smo se članice, člani in drugi zbrali na pomladanskem strokovnem predavanju z naslovom »Počitek in spanje«.
Predavala nam je diplomirana fizioterapevtka iz Centra za krepitev zdravja Nova Gorica Lemut Barbara.

S predavanjem nas je seznanila o pomenu počitka in regeneracije za ohranjanje telesnega in duševnega zdravja. Ohranjanje ravnovesja med aktivnostjo in počitkom je ključnega pomena za to, da ne izgorevamo v sodobnem tempu življenja. Delo je za Slovence zelo velika vrednota a včasih je potrebno tudi nekoliko spremeniti miselnost in poskrbeti zase.
Razložila je več vrst možnega počitka, ki ga vsak človek lahko izbere glede na aktivnosti, ki ga obremenjujejo: fizični, mentalni, senzorični, ustvarjalni, čustveni, družbeni in duhovni.
Prav tako urejeno spanje zagotavlja boljšo kvaliteto življenja v vseh starostnih obdobjih. Spanje je najučinkovitejši način vsakodnevnega uravnavanja telesnega in duševnega zdravja.
Spanje omogoča procese regeneracije in rasti. Kljub temu mnogi ljudje spijo manj od priporočene količine ali trpijo zaradi slabše kakovosti spanja.
Nova znanja nas bodo spodbudila k razmisleku o naših navadah!
Sanda Campolunghi
foto: Darinka Kavčič in Jolanda Nanut
